Дипломаттык почта

Дипломаттык почта — 1) «дипломаттык кат алышуу» деген түшүнүктүн түгөйлөшү; 2) эл аралык тажырыйбада бир тарабынан мамлекеттер, эл аралык уюмдар жана эл аралык укуктун башка субъекттеринин, экинчи тарабынан алардын тышкы чет өлкөлүк байланыш органдары ― элчиликтер, миссиялар, соода жана башка өкүлчүлүктөрү, консулдук кызматтары менен байланыштын кеңири колдонулган түрү. Дипломаттык почтанын юридикалык макамы ушундай эле саналган тышкы чет өлкөлүк байланыш органдарынын өз ара кат-кабарларынын бардык түрлөрүнө таралат. «Дипломаттык почта» аталгысы ушул максаттарда пайдаланылуучу дипломаттык же консулдук вализдер деп аталуучу техникалык каражаттарга да тийешелүү.
 Булактар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты.  – Б.: 2005, ISBN 9967-428-14-7
Категория:Юридикалык аталгылар жана түшүнүктөр